
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2010.03.22. napján tartott elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara Hivatali helyisége (II. emelet 201/a.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirend megvitatásával folytatódott. 
Az Elnökségi Ülés napirendje. 

1. Megyei Jelölő Bizottság tájékoztatója a jelölés folyamatáról

· Lélek József JB elnök

2. Tájékoztató a Magyar Mérnöki Kamara 2010. 03. 17-i Választmányi üléséről

· 2010. évi költségvetési terv módosítása

· Alapszabály I. olvasata megvitatása

Szabó Péter alelnök

3. Szakcsoportok feladat alapú támogatása
Kovács István elnök

4. Aktuális Megyei Mérnöki Kamarai kérdések megbeszélése.

· Tartószerkezeti jogosítási kérdések
Dr. Bakos Ágnes titkár
· Tájékoztató a megyében tervezett kötelező jogi és szakmai továbbképzésekről
Dr. Neiger Róbert elnökségi tag

· Megyei Hírlevél/Honlap tájékoztató
Bartal György elnökségi tag
· Jogszabály változás miatt megszűnt tervezői és szakértői jogosultságok kezelése
Kovács István elnök

· Cikluszáró, 2010 májusi elnökségi ülés megbeszélése

5. Tagfelvételek, engedélyek, fellebbezések. 

Dr. Bakos Ágnes titkár

6. Egyebek.

Az Elnökségi ülés a napirendek megvitatásával folytatódott: 

1. Megyei Jelölő Bizottság tájékoztatója a jelölés folyamatáról

Lélek József JB elnök

Lélek József JB elnök:

Tagozatoktól javaslatokat kértünk, ami megérkezett és kiosztom (jegyzőkönyvhöz mellékelve). Az elnöki posztra Szabó Péter és Bartal György kollégákra érkezett a legtöbb javaslat. A héten és a jövő héten az összes feladattal elkészülünk és az a fajta javaslat összeáll, amire szükség lesz. Nagyon nehezen  mozdulnak a kamarai tagok, bármiféle információkérés felmerül, nehezen kapunk választ. Az adminisztrációs rész elkezdése előtt jó lenne, ha az elnökségi tagoktól is kaphatnánk javaslatot.

Kovács István
Szeretném megkérdezni a jelenlévő szakcsoporti elnököket, hogy részükről vannak-e jelölések. Én azt hittem, hogy több név lesz és fiatalabbak is vállalnak posztot. Javasolom, hogy a Jelölő Bizottság jelentessen meg közleményt arra vonatkozóan, hogy március 31-ig fogadunk be jelöléseket és mindenki gondolja át a jelölést és a javaslatokat. 

Felvetették a soproni kollégák, hogy a Magyar Mérnöki Kamara Soproni Irodáját megalakítanák. Jeleztem, hogy erre ilyen módon nincs lehetőség, a helyi szerveződést örömmel fogadjuk és a formáját meg kell találni. Jövő héten hétfőn vagy csütörtökön kellene vele egyeztetni.

Koch Péter:

Minden ilyen kezdeményezést a tartószerkezeti szakcsoporton belül kell kezelni. 
Szabó Péter:

Véleményem szerint jelölt hiány van.

Kovács István:

A javaslatainkat nekünk is meg kell tennünk. Április elején folytatjuk a megbeszélést.
2. Tájékoztató a Magyar Mérnöki Kamara 2010. 03. 17-i Választmányi üléséről

2010. évi költségvetési terv módosítása

Alapszabály I. olvasata megvitatása

Szabó Péter alelnök

Szabó Péter:

A költségvetési terv módosítása arra céloz, hogy a Pénzügyi Ellenőrző Bizottság kimutatta, hogy 30 milliós lyuk van az Országos Kamara költségvetésében. A megyei kamarák befizetéseit akarják növelni. A bevételeink azon részeire is kivetnék a befizetési kötelezettséget, ahol eddig nem fizettünk. Konkrét javaslat nélkül zárult a vita. Személyes véleményem, hogy miért nem a Pest Megyei Kamarától kérnek több pénzt, holott náluk nagyságrendben több pénz marad? A mi kamarai költségvetésünket nem lehet véglegesíteni, amíg ez el nem dőlt. 

Az Alapszabállyal kapcsolatban két érdemi kérdés merült fel. Az egyik a tagozati tagság, a másik a Jelölő Bizottság intézményének megszüntetése és a választási bizottság megszervezése. Felmerült a rotációs rendszer intézménye az elnökségi tagoknál és az elnöknél. 

Fontos módosulás, hogy a tagozatok finanszírozása változik, munkaprogrammal kell pályázni az alaptámogatáson kívüli részre. 

A küldött állítási rendszerrel kapcsolatban felmerült, hogy a tagozatok nem is állíthatnának küldöttet. 

Kovács István:

Az országos kamarai hiány abból származik, hogy a kamarai tagok befizetései csökkentek a kötelező kamarai tagsággal kapcsolatos jogszabályok változása miatt.

Az Alapszabályról csak annyit, hogy a tagozatok és a területek delegáltjainak száma feltehetően változni fog. Minden küldöttet a területeknek kellene állítani szakmai alapon.
A tagozatok mindig több pénzt szeretnének. A területek mindig megkérdezték, hogy mire kell a pénz. A tagozatok támogatása úgy valósulna meg, hogy lenne egy fix rész és egy feladat alapú támogatás. Szeretném a szakcsoportvezetők előtt ezt a szakcsoporti támogatás alapgondolatává tenni. A támogatásnak lenne egy alap és egy pályáztatható része. Írjuk ki mi is a megpályázható költséget. Kerülni kellene a csak kirándulással és csak sport-rendezvénnyel felvett támogatásokat. A szakmaiságot kell segítenünk. Támogatást tudnánk biztosítani az adminisztrációs feladatok ellátásának költségeihez. 
Szabó Péter:

Megjegyzem, hogy a 2009-es költségvetésünkben szakcsoporti támogatásra 1.200.000,- Ft szerepelt, ebből felhasználtak nem egész 500.000,- Ft-ot. 

Kovács István:

A Magyar Mérnöki Kamara pénzt gyűjt a szabványok magyarra fordítására. Felhívás született, hogy mindenki az adója 1 %-ával támogassa ezt az alapítványt. Kérem, hogy a terjesztésben segítsenek. 

Vértes Mária:


A mi rendszerünkben sajnos 1-2 millió forint nem elég. 
Bukovics János:


Az 1 %-okat nem erre találták ki. 

Wimmer József:

Voltam olyan előadáson, ahol azt mondták, hogy ez nem állami feladat. Angolul és németül bárki számára elérhetőek az anyagok. 

Csejtei György:
Azt látom tragikusnak, hogy erről ötödik éve folyik a vita, egész időszak alatt biztos volt, hogy ennek a lefordítása nem fog megtörténni.

Szabó Péter:

Van egy olyan kezdeményezés, hogy függesszék fel a kötelező alkalmazást hatályba léptető jogszabályt.

Kovács István:

Nem ismered János azt az összeállítást, ami arról szól, hogy mit tett a kamara a szabványok magyarra fordítása ügyében. Későn ébredt föl a tartószerkezeti tagozat. A vezetést nem lehet azzal vádolni, amit a tagozat nem tett meg. 

Szabó Péter: 


Ez nem kamarai ügy, ez állami feladat. 

Vértes Mária:

 
Az EUROCODE 2-t már régen lefordították, ugyan nem a szabványügyi testület. 
3. Szakcsoportok feladat alapú támogatása
Kovács István elnök

Kovács István:

Az előbbi napirendi pont keretében vázoltam az elképzeléseket. 

Koch Péter:

Egyetértek a támogatás változtatásával kapcsolatos elképzelésekkel. Tájékoztatni fogom a szakcsoporti vezetőséget. A költségeket nem lehetne a vállalkozásunkra terhelni, ezt előbb-utóbb rendbe kell tenni. 

4. Aktuális Megyei Mérnöki Kamarai kérdések megbeszélése.

Tartószerkezeti jogosítási kérdések

Dr. Bakos Ágnes:

A szakirányú végzettség hiánya miatt elutasított tartószerkezeti teljeskörű jogosultsági kérelem kapcsán az illető mérnök kolléga arra hivatkozott, hogy az elmúlt időszakban több kolléga kapott tartószerkezeti teljeskörű tervezési jogosultságot, aki ugyanolyan végzettséggel rendelkezik, mint ő. Az érintettek jogosultságát megállapító határozatokat felülvizsgáltam és valóban rendelkeznek teljeskörű tartószerkezeti tervezési jogosultsággal olyan mérnökök, akik a jogszabály által előírt szakirányú végzettséget nem tudták igazolni. Korábban ezek a kollégák korlátozott jogosultsággal rendelkeztek és a teljeskörű jogosultság – kérelmük ellenére – nem lett volna megadható. A közigazgatási eljárási törvény erre vonatkozó rendelkezése alapján a határozatokat egy éven belül vissza lehet vonni, korábbi elnökségi felhatalmazás alapján ezt meg is tettem. Két kolléga esetében a teljeskörű jogosultságot megállapító határozatokat visszavontam és számukra, kérelmükre, a korábbi korlátozott jogosultságot megállapító határozatot adtam ki.
Az intézkedés elég nagy visszhangot keltett és többen felvetették, hogy mi van azokkal a jogosultakkal, akik esetében ezt az intézkedést nem lehetett megtenni az egyéves törvényi határidő letelte miatt. Ezekben az esetekben a következőket javasolom. Az érintettek tervezési jogosultsága még határozott időre szól. Személyes megbeszélés keretében javasolom Őket tájékoztatni arról, hogy a határozott idő leteltét követően – amennyiben a jogszabályban meghatározott szakirányú végzettségi követelmény nem változik – tartószerkezeti tervezési jogosultságot számukra megállapítani nem lehet. A korlátozott jogosultságot pedig nem ismeri már a jogszabály, így az csak mint „szerzett jog” alapján megállapítható jogosultság jöhetne szóba, ami náluk akkor majd nem vehető figyelembe (mivel jogellenesen ugyan, de teljeskörű jogosultsággal rendelkeznek). Előbbiek miatt javasolnánk az érintetteknek, fogadják el a határozat visszavonását és kérelmezzék a korlátozott jogosultság megállapítását. 
Az előterjesztést követően az Elnökség egyhangú döntéssel a következő határozatot fogadta el: 

13/2010. (III.22.) GYMSMMK Elnökségi határozat

A Győr-Moson-Sopron Megyei Mérnöki Kamara Elnöksége a Kamara Titkárának javaslatával egyetért és felhatalmazza a Minősítő Bizottságot és a Szakcsoportot, hogy a Kamara Titkára által folytatott felülvizsgálat alapján érintett tagokkal folytassanak le egy beszélgetést, ajánlják föl az érintetteknek a korábbi korlátozott jogosultság visszaállítását a teljeskörű jogosultságot megállapító határozat visszavonásának egyidejű elfogadása mellett. A határozat végrehajtásáért felelős dr. Bakos Ágnes. 

Tájékoztató a megyében tervezett kötelező jogi és szakmai továbbképzésekről
Dr. Neiger Róbert elnökségi tag
Kovács István:

A Kamara díjmentesen akarja ezt a tagjainak biztosítani. Ez a Kamara számára nem díjmentes. Legnagyobb igyekezet ellenére a legutóbbi ingyenes továbbképzésen három tagunk vett részt. A jövőbeni ilyen helyzeteket elkerülendő, kellene az UNIVERSITAS Kft-vel beszélni, hogy a jelentkezéstől függő legyen a támogatás. Amennyiben legalább 12 fő nem jelentkezik, akkor nem tartjuk meg a továbbképzést. 

Dr. Neiger Róbert:

Szerződésben vállaltuk, de ezt szervezni kellene. Második év végén rájönnek, hogy nincs több képzés, majd három év múlva lesz. Kérni fogok listát, hogy ki vesz részt a továbbképzéseken. Előzetesen jelentkezéseket várnánk a kollégáktól. Két évre tervezhető lenne az igény. Sajnos mindenki az utolsó pillanatban fog reklamálni. 

Szeretnénk egy olyan listát, hogy ki és milyen szakmai továbbképzéssel rendelkezik. Nem hagyatkozhatunk a tagokra. A szakcsoportvezetők segítségét is kérem. 

A beruházáslebonyolító jogosultsággal kapcsolatban van országos vizsgaanyag. Amennyiben 15 fő lenne, azt meg lehetne helyben is tartani.

Magyar Mérnöki Kamara kért egy felmérést az oktatás helyzetéről, erre nincs visszajelzés. 

A 2009. október elsejétől megszűnt jogosultságokkal kapcsolatban jelezném, hogy nagy űr keletkezett ezzel kapcsolatban. Kezdeményezni kellene a kamarának ezzel kapcsolatban valamiféle egységes megoldást.
Kovács István:
Sajnos nem tudjuk, hogy ki hol áll a továbbképzési kötelezettség teljesítésében. Ilyen kimutatást számunkra senki nem tud küldeni. A kötelező jogi továbbképzésre nagy igény van. Ennek azonban van távoktatási lehetősége. 

Wimmer József:

Mi minden alkalommal szervezünk saját berkeinken belül továbbképzéseket. 

Megyei Hírlevél/Honlap tájékoztató
Bartal György elnökségi tag
Bartal György.

A mi megyénknek olyan híreket kell közölni, ami országos jelentőségű. Az országos névjegyzékben vannak hibák, ezeket jeleztem, de választ nem kaptam. 

Le lehet hívni tagozatok honlapjait és az összes megye honlapját. A mi elérhetőségünket beírtam. 

Kovács István. 

A honlap nem sikertörténet. A kompetens szakmai tagozat által ajánlott Korda fejlesztés csődje. Ami a megyék honlapját illeti, a megyei elágazással a mi aktuális megyei honlapunk nyíljon meg. 
Jogszabály-változás miatt megszűnt tervezői és szakértői jogosultságok kezelése
Kovács István elnök
Kovács István:

A megszűnt tervezési jogosultságokkal kapcsolatban az MMK elnökség 47/2009 (XI.11.) határozata felhívta azoknak a kamarai tagoknak a figyelmét, akikre nézve a jogszabály változások eredményeképpen 2009. október 1-jétől már nem kötelező a kamarai tagság, hogy kamarai tagságuk fennállását ezek a jogszabály változások nem érintették. A Magyar Mérnöki Kamara célja, hogy tagjait, a továbbiakban is képviselje, érdekeikért kiálljon, és hogy tudásukat, szakmai gyakorlatukat elismertesse. Az elnökség kinyilvánította, hogy a Kamara a hatályos jogszabályok keretei között továbbra is segíti tagjai szakmai munkáját, és részükre – az igénybevétel kötelezettsége nélkül – szakmai szolgáltatásokat nyújt. Ennek keretében a Kamara kérelemre a tag szakmai gyakorlatáról szóló okiratot állít ki, amely nem minősül hatósági bizonyítványnak vagy hatósági igazolványnak, de igazolja, hogy a tag minősített és a kamara etikai és egyéb szabályai figyelembevételével fejti ki tevékenységét. Az erről szóló igazolást a területi kamara elnöke és az illetékes tagozat elnöke jegyzi.

Az eljárások díja és a fizetendő tagdíj a jogosultsággal rendelkező kamarai tagok által fizetendő díjakkal egyezik meg, jelenleg 20.000,- Ft. Az egységes országos gyakorlat érdekében javasolom elnökségi döntésben megerősíteni az igazolások kiállításának lehetőségét és az eljárási díj beszedését. 
14/2010. (III.22.) GYMSMMK Elnökségi határozat

A Győr-Moson-Sopron Megyei Mérnöki Kamara Elnöksége egyhangú határozattal úgy döntött, hogy megszűnt tervezési jogosultságokkal kapcsolatban az MMK elnökség 47/2009 (XI.11.) határozata szerint jár el és a Kamara kérelemre a tag szakmai gyakorlatáról szóló okiratot állít ki, melyet a területi kamara elnöke és az illetékes tagozat elnöke ír alá. Az eljárások díja és a fizetendő tagdíj a jogosultsággal rendelkező kamarai tagok által fizetendő díjakkal egyezik meg. 

Cikluszáró, 2010 májusi elnökségi ülés megbeszélése

Kovács István:
Az Elnökség Dunakilitin tervezi az elköszönést, de a május 7-e számomra nem kezelhető, ezért más időpontot javasolok, 2010. május 5-6-át. 
5. Tagfelvételek, engedélyek, fellebbezések. 

Dr. Bakos Ágnes titkár

Dr. Bakos Ágnes titkár ismertette a tagsági viszony megszüntetési, ill. az engedély-kérelmeket.

Az elnökség az alábbi egyhangú határozatokat hozta a kérelmek teljesítéséről, ill. elutasításáról.

15/2010. (III.22.) GYMSMMK Elnökségi határozat

Az elnökség – kérésére – Nagy András (08-0015) tag tagsági viszonyának megszüntetéséről határozott.

16/2010. (III.22.) GYMSMMK Elnökségi határozat

Jogosultság ügyében előterjesztett kérelmek:

Meghosszabbítások:

Vörösházi György: 
T-korlátozott (Tartószerkezeti korlátozott tervezés)

Ambrusné Lipovszky Andrea: 
T-T (Tartószerkezeti tervezés)

Hensler Dezső: 
T-T (Tartószerkezeti tervezés)

Bozsaky János: 
T-T (Tartószerkezeti tervezés)

Dr. univ. Somfalvi György: 
T-T (Tartószerkezeti tervezés)

Nagy Tibor: 
G-T (Épületgépész tervezés)

Móra Géza Csaba: 
G-T (Épületgépész tervezés)

Fodor Iván: 
G-T (Épületgépész tervezés)

Bella Ervin: 
G-T (Épületgépész tervezés)

Szilágyi Miklós: 
G-korlátozott (Épületgépész korlátozott tervezés)


SZÉS-3 (Épületgépészet szakértés)

Erdeyné Sipos Klára: 
KÉ-T (Közlekedési építmények tervezés)

Borbély Sándorné: 
KÉ-T (Közlekedési építmények tervezés)

Püspöki József: 
V-T (Villamosmérnöki tervezés)

Luksander Rezső: 
V-T (Villamosmérnöki tervezés)

Hornung Pál: 
V-T (Villamosmérnöki tervezés)

Sleiner György: 
V-T (Villamosmérnöki tervezés)

Prémus Károly: 
VZ-T (Vízimérnöki tervezés)

Kertész József: 
VZ-T (Vízimérnöki tervezés)

Haragovics József: 
SZÉM-1-KÖ (Közlekedési szakértés)

Nagy Gabriella: 
SZÉS-2 (Épületszerkezet szakértés)


SZB (Beruházás műszaki szakértés)

Benyáts Lajos: 
G-T (Épületgépész tervezés)


GO-T (Gáz- és olajmérnöki tervezés)


SZÉM-6 (Hő, villamos energia, kőolaj és gáz termelési, tárolási, szállítási célt szolgáló szakértés)

Benkő Imre Sándor: 
G-T (Épületgépész tervezés)


GO-T (Gáz- és olajmérnöki tervezés)


SZÉM-6 (Hő, villamos energia, kőolaj és gáz termelési, tárolási, szállítási célt szolgáló szakértés)

Továbbképzési kötelezettségből hiányzik. Ha megvan, utána megújítható:

Degovics Richárd: 
T-T (Tartószerkezeti tervezés)

Bátovszky Krisztina: 
G-T (Épületgépész tervezés)

Új engedélyek:

Piczinger Krisztián: 
KÉ-T (Közlekedési építmények tervezés)

Bálint József: 
VZ-T (Vízimérnöki tervezés)

Új engedély:

*Bognár Attila: 
T-T (Tartószerkezeti tervezés)


GT-T (Geotechnikai tervezés)

*2009. június 15-i elnökségi ülésen határozat született, hogy amennyiben Bognár Attila a jogosultsági vizsgát megszerzi, a korlátozott tervezési jogosultságok megadhatók. A vizsgabizonyítványt 2010-ben kapta meg, jelenleg pedig nincs korlátozott tervezői jogosultság. A Minősítő Bizottság újra megvizsgálta a kérelmet, s javasolta a teljeskörű jogosultságok megadását.

Új engedély (megadható, ha a jogosultsági vizsgát megszerzi!)

Dani Richárd: 
T-T (Tartószerkezeti tervezés)

Bejelentés →igazolás kiadás:

Prémus Károly: 
TÉ (Épületek energetikai tanúsítása-bejelentésről igazolás)

Schöll Norbert: 
TÉ (Épületek energetikai tanúsítása-bejelentésről igazolás)

Szita Elemér: 
TÉ (Épületek energetikai tanúsítása-bejelentésről igazolás)

Elutasítás

Horváth Gábor: 
VZ-T (Vízimérnöki tervezés) kérelme elutasítva, mivel kérelmező nem rendelkezik szakirányú végzettséggel.
- kmf. -


  / Dr. Bakos Ágnes/





   / Kovács István /

